钦定古今图书集成/明伦汇编/氏族典/第032卷 > 《廖用贤尚友录》 > 封凭
## 钦定古今图书集成/明伦汇编/氏族典/第032卷 > 《廖用贤尚友录》 > 封凭

按《魏书封津传》：“津兄凭，字元寄，太和中，奉朝请，冀州
赵郡王干田曹参军，定州彭城王勰水曹参军、给事
中、越骑校尉。以讨大乘功除左中郎将，迁龙骧将军、
中散大夫。孝昌中，历恒农、武邑二郡太守，寻除征卤
将军、光州刺史，还为平东将军、光禄大夫。初，津被敕
营出帝父广平王陵。永熙中，以营陵功，封津城阳县
开国子，邑三百户。”津自有封，乃启转于凭。后除卫大
将军、左光禄大夫。兴和三年夏卒，年六十七。凭无他
才伎，始终资历，皆由于津。津卒之后，凭亦无赠。